
R E F E R A T   D E   A P R O B A R E
	privind darea în administrare  SPITALULUI MUNICIPAL BRAD
 a unor bunuri imobile, proprietatea publică a 
Municipiului Brad, județul Hunedoara 



Prin Hotărârea Consiliului Local nr. 52/2021 au fost date în administrare Spitalului Municipiului Brad, pe durata de funcționare a acestuia, bunurile imobile, proprietatea publică a Municipiului Brad, necesare desfășurării activității acestuia.
Întrucât, între timp, au intervenit modificări în legislație și, mai mult, au fost intabulate  în Cartea Funciară bunurile proprietate publică a Municipiului Brad în care se desfășoară activitatea SPITALUL MUNICIPAL BRAD, consider că se impune încheierea unui Contract de dare în administrare a acestor bunuri imobile. 
Astfel, am inițiat prezentul proiect de hotărâre prin care am propus darea în administrare SPITALULUI MUNICIPAL BRAD a unor bunuri imobile, proprietatea publică a Municipiului Brad, județul Hunedoara și, implicit, abrogarea Hotărârii Consiliului Local nr. 52/2021. Darea în administrare se propune să se facă pe durata de funcționare a Spitalului Municipal Brad.
Lista bunurilor imobile (teren și clădiri) cuprinde elementele de identificare ale construcțiilor, date cadastrale, valoare de inventar și situație juridică.
	Destinația bunurilor date în administrare: desfășurarea actului medical.
Precizez că darea în administrare se va face pe baza unui contract de administrare, pe durata de funcționare a Spitalului Municipal Brad. 
Predarea bunurilor se va face în baza unui proces – verbal de predare – primire de către o comisie desemnată în acest sens prin Dispoziția Primarului Municipiului Brad, în termen de 30 de zile de la data adoptării hotărârii.
Titularul dreptului de administrare va asigura întreținerea corespunzătoare a bunurilor imobile preluate, exercitând posesia și folosința asupra acestora, în condițiile legii.
Bunurile imobile date în administrare vor fi inventariate anual împreună cu reprezentanții proprietarului.
[bookmark: _Hlk158970429]Evidențele contabile ale Municipiului Brad și ale Spitalului Municipal Brad se modifică cu influențele ce decurg din aplicarea prezentei hotărâri.
Spitalul Municipal Brad, în calitate de titular al dreptului de administrare, va putea închiria, în condițiile legii, bunurile imobile aflate în administrarea sa. Sumele încasate din închirierea bunurilor imobile revin administratorului, după virarea unei cote de 50% către bugetul local al Municipiului Brad.
Am propus, de asemenea, împuternicirea Primarului Municipiului Brad să semneze, în numele și pentru Municipiul Brad, contractul de administrare. 
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile art. 2 lit. e și art. 6 alin. 3 din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale art. 867 și următoarele din Noul Cod Civil, ale art.108 lit. a, art. 129 alin. 1, alin. 2 lit. c și lit. d, alin. 6 lit. b, alin. 7 lit. c, art. 298 - art. 301 și art. 333 alin. 3 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

